**คำอธิบายรายวิชา**

กลุ่มสาระการเรียนรู้วิทยาศาสตร์ รายวิชาวิทยาศาสตร์ ๑ รหัสวิชา ว ๑๑๑๐๑

ระดับชั้นประถมศึกษาปีที่ ๑ เวลา .....(ตามที่โรงเรียนกำหนด)...ชั่วโมง

 ศึกษาชื่อพืชและสัตว์ที่อาศัยอยู่บริเวณต่าง ๆ สภาพแวดล้อมที่เหมาะสมกับการดำรงชีวิตของสัตว์ ชื่อ ลักษณะ หน้าที่ของส่วนต่าง ๆ ของร่างกายมนุษย์ สัตว์และพืช และหน้าที่ร่วมกันของส่วนต่าง ๆ ของร่างกายมนุษย์ ความสำคัญของ ส่วนต่าง ๆ ของร่างกายตนเอง โดยการดูแลส่วนต่าง ๆ อย่างถูกต้องให้ปลอดภัย และรักษาความสะอาดอยู่เสมอ สมบัติที่สังเกตได้ของวัสดุที่ใช้ทำวัตถุจากวัสดุชนิดเดียวหรือหลายชนิดประกอบกัน ระบุชนิดของวัสดุ และจัดกลุ่มวัสดุตามสมบัติที่สังเกตได้ การเกิดเสียงและทิศทางการเคลื่อนที่ของเสียง สิ่งที่ปรากฏบนท้องฟ้าในเวลากลางวันและกลางคืน สาเหตุที่มองไม่เห็นดาว ในเวลากลางวัน ลักษณะภายนอกของหิน การใช้เทคโนโลยีสารสนเทศและสื่อสาร
การเขียนโปรแกรมอย่างง่าย การใช้งานซอฟต์แวร์เบื้องต้นในการสร้าง จัดเก็บ เรียกใช้ข้อมูลตามวัตถุประสงค์ รวมทั้ง
การใช้เทคโนโลยีสารสนเทศอย่างปลอดภัย และเหมาะสม

 โดยใช้กระบวนการทางวิทยาศาสตร์ การสืบเสาะหาความรู้ การสำรวจตรวจสอบ การสืบค้นข้อมูลและการอภิปราย การบอก ระบุ บรรยาย อธิบาย เปรียบเทียบ แก้ปัญหา เขียนโปรแกรม สร้าง จัดเก็บข้อมูล และเรียกใช้ข้อมูล พร้อมทั้งการปฏิบัติตามข้อตกลง เพื่อให้เกิดความรู้ ความคิด ความเข้าใจ สามารถสื่อสารสิ่งที่เรียนรู้และมีความสามารถในการตัดสินใจ

 ตระหนักถึงความสำคัญของวิทยาศาสตร์และเห็นคุณค่าของการนำความรู้ไปใช้ประโยชน์ในชีวิตประจำวัน มีจิตวิทยาศาสตร์ จริยธรรม คุณธรรมและค่านิยมที่เหมาะสม

**มาตรฐาน/ตัวชี้วัด**

ว ๑.๑ ป.๑/๑ , ป.๑/๒

ว ๑.๒ ป.๑/๑ , ป.๑/๒

ว ๒.๑ ป.๑/๑ , ป.๑/๒

ว ๒.๓ ป.๑/๑

ว ๓.๑ ป.๑/๑ , ป.๑/๒

ว ๓.๒ ป.๑/๑

ว. ๔.๒ ป.๑/๑ , ป.๑/๒ , ป.๑/๓ , ป.๑/๔ ,ป.๑/๕

รวม ๑๕ ตัวชี้วัด

**คำอธิบายรายวิชา**

กลุ่มสาระการเรียนรู้คณิตศาสตร์ รายวิชาคณิตศาสตร์ รหัสวิชา ค ๑๑๑๐๑

ระดับชั้นประถมศึกษาปีที่ ๑ เวลา .....(ตามที่โรงเรียนกำหนด)...ชั่วโมง

 ศึกษาจำนวนของสิ่งต่าง ๆ และสิ่งต่าง ๆ ตามจำนวนที่กำหนด ตัวเลขฮินดูอารบิก ตัวเลขไทย จำนวนนับไม่เกิน ๑๐๐ และ ๐ โดยใช้เครื่องหมาย = ≠ > < ตัวไม่ทราบค่าในประโยคสัญลักษณ์ การลบของจำนวนนับไม่เกิน ๑๐๐ และ๐ โจทย์ปัญหาการบวกและโจทย์ปัญหาการลบของจำนวนนับไม่เกิน ๑๐๐ และ ๐ ความยาวเป็นเซนติเมตร น้ำหนักเป็นกิโลกรัม เป็นขีด รูปสามเหลี่ยม รูปสี่เหลี่ยม วงกลม วงรี ทรงสี่เหลี่ยมมุมฉาก ทรงกลม ทรงกระบอก และกรวย แผนภูมิรูปภาพ ในการหาคำตอบของโจทย์ปัญหา

 โดยใช้กระบวนการทางคณิตศาสตร์ บอกจำนวน การอ่านและการเขียน และแสดงสิ่งต่าง ๆ ตามจำนวนที่กำหนด การเปรียบเทียบจำนวนไม่เกิน ๑๐๐ และ ๐ โดยใช้เครื่องหมาย = ≠ > < แสดงการเรียงลำดับจำนวนตามที่กำหนด การหาค่าของตัวไม่ทราบค่าในประโยคสัญลักษณ์ การแสดงวิธีการหาคำตอบของโจทย์ปัญหา ระบุจำนวนลดและเพิ่มทีละ ๑ และ ๑๐ ระบุรูปที่หายไปในแบบรูปซ้ำของรูปเรขาคณิต และรูปอื่น ๆ ที่สมาชิกในแต่ละชุดที่มีซ้ำ ๒ รูป
วัดและเปรียบเทียบความยาวเป็นเซนติเมตรและเมตร วัดและเปรียบเทียบน้ำหนักเป็นกิโลกรัมและขีด บอก จำแนก
รูปทรงเรขาคณิต ใช้ข้อมูลจากแผนภูมิในการหาคำตอบของโจทย์ปัญหา

 ทำงานอย่างเป็นระบบ มีระเบียบวินัย มีความรอบคอบ มีความรับผิดชอบ มีวิจารณญาณ มีความเชื่อมั่นในตนเอง ตระหนักในคุณค่าและมีเจตคติที่ดีต่อวิชาคณิตศาสตร์

**มาตรฐาน/ตัวชี้วัด**

ค ๑.๑ ป.๑/๑ , ป.๑/๒ , ป.๑/๓ , ป.๑/๔ , ป.๑/๕

ค ๑.๒ ป.๑/๑

ค ๒.๑ ป.๑/๑ , ป.๑/๒

ค ๒.๒ ป.๑/๑

ค ๓.๑ ป.๑/๑

รวม ๑๐ ตัวชี้วัด